એકંદરે નોટબંધીના નિર્ણયથી જેવી અપેક્ષા હતી તેવો કોઇ મોટો ફાયદો થયો નથી. મોદી સરકાર પણ અપેક્ષા મુજબ પર્ફોર્મન્સ બતાવી શકી નથી. હજુ પણ લોકોને રોકડ રકમની તીવ્ર તંગીનો સામનો કરવો પડી રહ્યો છે. પીએમ મોદીએ ૫૦ દિવસની મુદત માગી હતી તેમાં હવે માત્ર ૨૦ દિવસ જ બાકી છે. આ દરમિયાન રોકડ રકમની અછત ઓછી થવાના બદલે વધી ગઇ છે. અત્યાર સુધીમાં ૧૪.૫૫ લાખ કરોડ બેન્કમાં જમા થઇ ગયા છે. તેથી કાળું નાણું બજારમાં જંગી જથ્થામાં છે એ વાત સાચી પુરવાર થઇ નથી, જોકે વાહનોના વેચાણમાં કોઇ અસર થઇ નથી. મારુતિના વેચાણમાં ૧૨ ટકા અને ફોર્ડમાં ૨૨ ટકાનો વધારો થયો છે.